text: «Fills del món», la cançó que anuncia l'arribada d'Eivibonny | Enderrock.cat
  Estrenem el videoclip del primer avançament del debut del grup de Sant Vicenç dels Horts
  Eduard Balaguer | 17/05/2018 a les 11:15h
  Arxivat a: Enderrock, estrenes, Fills del món, Eivibonny
  Eivibonny | Bàrbara Puigventós
  Eivibonny té origen a Sant Vicenç dels Horts, on en Ferran i en Xavi, amics de la infància que van començar a fer els primers passos musicals durant l'estiu del 2015. En qüestió de menys de 3 anys el grup del Baix Llobregat publica ja el seu priemr disc, Cor valent (Krik Music, 2018), que està a punt de sortir. Després de guanyar el concurs Empalmat de Molins de Rei i de gravar un EP en anglès, el grup va decidir iniciar la seva trajectòria en català i ara presenta aquest primer treball, gravat de la mà del productor Aniol Bestit (qui també ha treballat amb Judit Nedderman, Gemma Humet o Lídia Pujol).
  Avui estrenem el videoclip del que serà el primer single del disc, "Fills del món". Per a la banda, és una carta de presentació: "Parla d'un grup d'amics que junts es podien menjar el món. És un cant a la joia, la força i la joventut. Un cant a la vida que apel·la a la unió de forces entre persones, sense excloure ningú".
  El videoclip, dirigit i produït pel mateix grup i gravat entre la Conca de Barberà i el local d'assaig del grup, neix d'un concepte estètic i de treball artesanal per transmetre "una metàfora de la primera felicitat, la que es veu a través dels ulls d'un nen, de la mà d'imatges que evoquen idees com les de libertat, festa, joventut o nostàlgia".
  La cançó estarà disponible a partir d'aquest divendres 18 de maig a les plataformes digitals i es podrà sentir en directe al concert que el grup oferirà al segon Maremagnum Fest, del proper 19 de maig a les 18 h al Maremagnum de Barcelona.
  Portada del single "Fills del Món", d'Eivibonny.
  Fills del mon
  SENSEI, 17/05/2018 a les 14:50
  Agraïr aquests xicots de Sant Vicens dels Horts la frescura i enèrgica sensació que transmeten. Gràcies i seguiu endavant.